Tjedan dobrote u školskoj knjižnici

U sklopu ovogodišnjeg projekta: „IGROM I SPORTOM PROTIV NASILJA“, u školi provedena je još jedna aktivnost pod nazivom : TJEDAN DOBROTE.

Navedena aktivnost trajala je od 11. – 17. veljače 2019. godine.

Učitelji i učenici sudjelovali su sa različitim osmišljenim aktivnostima: radionicama, panoima, dobrim djelima, likovnim uradcima, učenici volonteri koji su pomagali drugim učenicima u učenju…

Školska knjižničarka uključila se u osmišljavanju panoa pod nazivom: stablo dobrote, kojeg je osmislila naša defektologinja **Mia Filipov**. Prigodno je ukrašena školska knjižnica i njezin središnji pano.

U suradnji sa učiteljicom **Mirelom Šimunić** i njezinim razredom**, 3.b** školska knjižničarka održala je nastavni sat na temu**: korištenje enciklopedija**. Učenici su naučili što su to enciklopedije, kako se koristiti i čuvati ih. Na kraju učenici su u Hrvatskoj općoj enciklopediji **pronalazili riječi koje su bile vezane uz ljubav, dobrotu, prijateljstvo i sreću**. Učenici su bili nestrpljivi u pronalaženju traženih pojmova, ali i sretni kada su uspjeli uspješno izvršiti zadatak. Osmjeh na licima i želja za budućim istraživanjem enciklopedija bila je velika ocjena školskoj knjižničarki.



